Diari Oficial de la Generalitat Valenciana


Sumari del DOGV 6531, del 30-05-2011 (2011/5978)

ORDRE 7/2011, de 19 de maig, de la Conselleria de Cultura i Esport, per la qual s'aproven les bases i es convoquen els premis als llibres millor editats i a la labor dels llibreters a la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6531

Data del DOGV
:   30-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5978


Data del document
:   19-05-2011

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

ORDRE 7/2011, de 19 de maig, de la Conselleria de Cultura i Esport, per la qual s'aproven les bases i es convoquen els premis als llibres millor editats i a la labor dels llibreters a la Comunitat Valenciana. [2011/5978]
La Generalitat, tal com estableix l'article 49.1.4 de l'Estatut d'Autonomia de la Comunitat Valenciana, té competència exclusiva en matèria de cultura. Sobre aquesta base, esdevé oportú incentivar la producció de les empreses editorials valencianes, en qualsevol de les dues llengües oficials de la Comunitat Valenciana, amb iniciatives que propicien una millora del llibre valencià, tant en l'aspecte tècnic i formal com en l'artístic, així com incentivar les iniciatives i activitats dels llibreters valencians que propicien la difusió del llibre i els hàbits de lectura.
Per tot això, fent ús de les facultats que em confereix l'article 28 de la Llei de la Generalitat 5/1983, de 30 de desembre, del Consell,
ORDENE
Primer
Es convoca un concurs públic per a la concessió dels premis als llibres millor editats i a la labor dels llibreters a la Comunitat Valenciana per a l'any 2011, i s'aproven les bases per les quals es regeix aquesta convocatòria i els models d'instància de sol·licitud (annexos I, II, III i IV).
Segon
L'import global màxim destinat a aquestes ajudes és de 8.000 euros. Les ajudes es faran a càrrec de l'aplicació pressupostària 68.69.24.742.47, capítol IV, dins de la línia de subvenció T3188000, denominada «Premi als llibres millor editats i a la labor dels llibreters a la Comunitat Valenciana», del pressupost de la Generalitat per a l'any 2011.
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquests premis.
Segona
Aquesta ordre vigirà des de l'endemà de la publicació en el Diari Oficial de la Comunitat Valenciana.
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà interposar, potestativament, un recurs de reposició o bé plantejar directament un recurs contenciós administratiu, amb els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes comptador des de l'endemà de la publicació.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
València, 19 de maig de 2011
La consellera de Cultura i Esport,
TRINIDAD MARÍA MIRÓ MIRA
BASES DE LA CONVOCATÒRIA
Bases de la convocatòria per a l'adjudicació dels premis als llibres millor editats i a la labor dels llibreters a la Comunitat Valenciana per al 2011
Primera. Objecte
1. En els premis als llibres millor editats, es concedirà un premi a cada una de les modalitats d'edició, amb la següent dotació econòmica:
- Premi al llibre millor il·lustrat. Dotació: 2.000 euros
- Premi al millor llibre valencià de 2010-2011. Dotació: 3.500 euros
2. Els premis a la labor dels llibreters es concediran en dues modalitats, a fi d'abastar les diverses tipologies de llibreries que es presenten a la convocatòria.
Les dues modalitats s'establiran segons la classificació de tipus de llibreria, que s'acreditarà mitjançant les dades objectives aportades per la fitxa tècnica de les llibreries candidates.
Es concedirà un únic premi per modalitat a una llibreria de la Comunitat Valenciana que haja destacat per la seua labor en la difusió del llibre i la promoció de la lectura durant l'any 2010.
La dotació del premi és de 2.500 euros i el beneficiari serà una llibreria per cada una de les dues modalitats.
Els premis podran declarar-se deserts en el cas que cap dels sol·licitants reunisca els requisits exigits en la convocatòria, o bé que els mèrits baremables que estableix la convocatòria siguen insuficients per no arribar a la puntuació mínima establida en la base sisena, punt 5. La Comissió Tècnica de Valoració podrà proposar al òrgan instructor acumular la quantia de les dues modalitats en un únic premi.
Segona. Requisits dels beneficiaris
a) Podran optar als premis als llibres millor editats, amb un màxim de quatre obres en cada una de les modalitats, totes les empreses editorials que tinguen seu social a la Comunitat Valenciana i la producció de les quals siga comercialitzada per mitjà de llibreries. Els llibres presentats hauran d'estar editats entre l'1 de gener de 2010 i el 30 de juny de 2011, sempre que no s'hagen presentat en la convocatòria anterior.
b) Podran optar als premis a la labor dels llibreters les llibreries la seu social de les quals estiga a la Comunitat Valenciana i que complisquen la finalitat del premi.
c) No podran obtenir la condició de beneficiaris els sol·licitants que incórreguen en algun dels supòsits previstos en l'article 13 de la Llei 38/2003, de 17 de novembre, General de Subvencions.
d) No podran obtenir la condició de beneficiaris els sol·licitants que no es troben, en el moment de l'acabament del termini de presentació de la sol·licitud, al corrent de les obligacions tributàries i davant de la Seguretat Social.
Tercera. Supòsits exclosos
a) Les reedicions de llibres; no obstant això, podran ser tingudes en consideració si aporten alguna variació o millora respecte a les edicions anteriors que meresca ser tinguda en compte.
b) Els llibres d'editorials privades que estiguen realitzats en coedició amb alguna institució o organisme públic o privat.
c) Els llibres publicats per associacions, fundacions i altres institucions públiques o privades sense ànim de lucre, encara que figuren inscrites en el Registre d'Empreses Editorials; també els llibres editats pels autors i els no venals.
d) Les obres que, editades per clubs del llibre i empreses semblants, només són destinades als respectius socis o adherits, i els editats expressament per a la venda a terminis.
e) Les llibreries que pertanyen a organismes i empreses públiques.
f) Les llibreries el sistema de vendes i difusió de les quals siga únicament mitjançant Internet.
g) Les llibreries en què la comercialització del llibre i de la cultura escrita no siga l'element bàsic.
Quarta. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran aplicables les bases reguladores d'aquesta convocatòria; la Llei d'Hisenda Pública de la Generalitat Valenciana (text refós aprovat pel Decret Legislatiu de 26 de juny de 1991, del Consell de la Generalitat Valenciana); la Llei 38/2003, General de Subvencions; el Reglament de la Llei 38/2003, aprovat pel Reial Decret 887/2006; la Llei 11/2007, de 22 de juny, d'Accés Electrònic dels Ciutadans als Serveis Públics, i el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat.
3. Les ajudes concedides mitjançant aquesta convocatòria no necessiten ser notificades a la Comissió Europea, d'acord amb l'article 7.4 en relació amb els articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa, ni el del falsejament de la competència, i no afectar així els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.
4. La presentació de la sol·licitud per a optar a aquests premis implica la plena acceptació per part del sol·licitant de les bases per les quals es regeix aquesta convocatòria.
Cinquena. Termini de les sol·licituds i documentació que cal presentar
1. El termini de presentació de sol·licituds serà fins al 15 de juliol de 2011.
2. En el cas que els documents que han d'acompanyar la sol·licitud de les ajudes ja estigueren en poder de qualsevol òrgan de l'administració actuant, el sol·licitant podrà acollir-se al que estableix l'apartat f) de l'article 35 de la LRJPAC, sempre que es faça constar la data i l'òrgan o dependència en què van ser presentats o, si és el cas, emesos, i que no hagen transcorreguts més de cinc anys des de l'acabament del procediment a què corresponguen.
3. En els casos d'impossibilitat material d'obtenir la documentació, l'òrgan competent podrà requerir al sol·licitant la presentació, o, si no és possible, l'acreditació per uns altres mitjans dels requisits a què es refereix el document.
4. Podran presentar sol·licituds les empreses mercantils del sector editorial i les llibreries, ja siguen persones jurídiques o físiques legalment constituïdes. La sol·licitud haurà de formalitzar-se seguint el model inclòs en l'annex I de la present ordre, juntament amb els originals o les fotocòpies compulsades dels documents següents:
Si el sol·licitant és una persona jurídica:
a) Una fotocòpia compulsada del document públic que n'acredite la constitució.
b) Una fotocòpia compulsada del NIF de persona jurídica.
c) Documentació que acredite la representació que exerceix qui signa la sol·licitud.
d) En el cas d'empreses amb una plantilla igual o superior a 25 persones, memòria que indique els mitjans que utilitzen, amb l'acord dels agents socials, per a prevenir i detectar casos d'assetjament sexual i per raó de sexe i intervenir-hi, als centres de treball, de conformitat amb els articles 5 i 29 de la Llei 5/2008, de 24 d'abril, del Dret de les Dones a Eradicar la Violència Masclista.
5. En el cas que el sol·licitant siga una empresa editorial:
a) Acreditació que l'editorial compta amb els corresponents drets sobre les obres presentades (contractes, autoritzacions, etc.).
b) Dos exemplars per modalitat de cada obra presentada.
c) En el cas d'una reedició que presente millores o modificacions, un exemplar de la primera edició.
d) Dades de les obres presentades, seguint l'imprés normalitzat (annex II).
e) Certificat del distribuïdor que acredite que l'obra objecte de sol·licitud ha sigut rebuda per a ser distribuïda en llibreries, o declaració responsable en el cas de distribució pròpia.
f) En el cas de nou perceptor o canvi de número de compte bancari, s'aportarà la fitxa de manteniment de tercers, que apareix com a annex IV a la present ordre.
6. En el cas que el sol·licitant siga una llibreria:
a) Memòria en què s'exposaran els motius i les raons que justifiquen la candidatura de la llibreria al premi, i que arreplegarà els aspectes següents:
- La trajectòria de la llibreria, implantació en el seu àmbit territorial i repercussió social.
- El contingut de les activitats exercides i actuacions que constituïsquen un factor determinant per a la difusió del llibre i la promoció de la lectura.
- Una relació detallada de les activitats exercides, amb descripció de continguts, característiques, participants, lloc de realització, recursos personals i mitjans tècnics empleats, dates de realització, objectius previstos i valorats en la mesura que siga possible, i conclusions.
b) La fitxa tècnica de la llibreria candidata (annex III).
c) Com a suport de la sol·licitud es podrà presentar material annex (vídeos, memòries anuals, etc.) que amplie informació sobre la llibreria candidata.
7. D'acord amb el que disposa l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, la presentació de la sol·licitud per part del sol·licitant de la subvenció comportarà l'autorització a la Conselleria de Cultura i Esport perquè l'administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI).
No obstant això, el sol·licitant podrà denegar expressament el consentiment, per a la qual cosa haurà d'aportar els certificats següents:
- Certificat positiu de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificat de la Tresoreria General de la Seguretat Social, acreditatiu que el sol·licitant es troba al corrent en el compliment de les seues obligacions amb la Seguretat Social.
- Certificat de les direccions territorials de la Conselleria d'Economia, Hisenda i Ocupació, acreditatiu que el sol·licitant no té deutes de naturalesa tributària amb la Generalitat.
Si el sol·licitant no dóna l'autorització i és persona física, caldrà aportar una còpia del document nacional d'identitat; si és persona jurídica, una còpia del document nacional d'identitat del representant legal.
8. La documentació indicada en l'apartat anterior s'haurà de presentar, compulsada com cal quan siga fotocòpia, en el Registre Auxiliar de la Biblioteca Valenciana (monestir de Sant Miquel dels Reis. Av. Constitució, 284. 46582 València); en els registres de les direccions territorials de Cultura i Esport de Castelló, València o Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que la documentació es presente en Correus, es regularà per l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació dels serveis postals.
9. Les instàncies de sol·licitud es facilitaran als interessats en el Registre Auxiliar de la Biblioteca Valenciana i en els registres de les direccions territorials de Cultura i Esport de Castelló, València o Alacant.
10. Si la sol·licitud no fóra presentada en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General del Llibre, Arxius i Biblioteques, núm.: 320 397 902), tot indicant el número i la data d'entrada en el Registre i l'òrgan on s'ha presentat la sol·licitud.
11. Qui ho desitge podrà realitzar la presentació i el registre per mitjans electrònics i sol·licitar que les comunicacions i notificacions es practiquen per aquesta via. Aquests tràmits tindran plena validesa, d'acord amb les condicions i els requisits previstos en la Llei 11/2007, de 22 de juny, d'Accés Electrònic dels Ciutadans als Serveis Públics, així com en el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir els requisits de seguretat establits, la designació de l'adreça o de la bústia de correu electrònic, a l'efecte de la pràctica de notificacions a l'interessat, haurà de correspondre a la proporcionada per la Generalitat, amb domini .
Es requerirà per a sol·licitar aquest tipus d'ajudes per via telemàtica un certificat de signatura electrònica d'entitat emés per l'ACCV (). En el cas que l'empresa sol·licitant siga una persona física, serà necessari el certificat de signatura electrònica de ciutadà, emés per l'ACCV ().
La tramitació telemàtica pot realitzar-se per mitjà del PROP, en la següent URL:
.
Els documents 4 d), 5 d) i f), i 6 a), b) i c) poden ser aportats de forma telemàtica. En el cas dels documents 4 d), 5 d) i f), només s'acceptaran en format .PDF i hauran d'estar signats mitjançant la plataforma de signatura en línia de l'ACCV: .
12. Si la sol·licitud no reuneix els requisits i documents que s'indiquen en aquesta base, es requerirà l'interessat perquè, en un termini de deu dies, esmene la falta o adjunte els documents preceptius, amb indicació que, si no ho fa així, es considerarà que desisteix de la seua petició amb una resolució prèvia, d'acord amb l'article 71, apartat 1, de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Sisena. Procediment de concessió
1. La Direcció General del Llibre, Arxius i Biblioteques serà l'òrgan competent per a l'ordenació i la instrucció del procediment de concessió de la subvenció.
2. Es nomena una Comissió Tècnica de Valoració de les sol·licituds, integrada per:
- President: el cap de l'Àrea de Coordinació del Llibre, Arxius i Biblioteques.
- Vicepresident: un cap de servici de la Direcció General del Llibre, Arxius i Biblioteques.
- Vocals: cinc representants de reconegut prestigi en l'àmbit cultural valencià del llibre.
- Secretari: un cap de secció de la Direcció General del Llibre, Arxius i Biblioteques, sense vot.
3. La Comissió Tècnica de Valoració examinarà les sol·licituds presentades segons els criteris establits en l'apartat cinqué d'aquesta base i, a través del òrgan instructor del procediment, elaborarà la proposta d'adjudicació d'aquests premis, l'aprovació de la qual correspondrà a la directora general del Llibre, Arxius i Biblioteques, qui dictarà una resolució per delegació de la consellera de Cultura i Esport que serà publicada en el Diari Oficial de la Comunitat Valenciana.
4. Per a la proposta d'adjudicació, en cas d'empat de les millors proposicions, la Comissió Tècnica de Valoració tindrà en compte la preferència exigida en l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.
5. En el cas de la valoració de les llibreries sol·licitants, la Comissió Tècnica tindrà en compte el conjunt d'elements que intervenen en la difusió del llibre i la promoció de la lectura, i es basarà en la baremació següent:
a) Trajectòria cultural acreditada de la llibreria candidata. Màxim: 3 punts.
b) Rellevància i interés que el projecte puga tenir per al foment de la lectura. Màxim: 4 punts.
c) Abast del projecte per a fomentar la comunicació i la cohesió cultural en l'àmbit geogràfic en què desplega la seua activitat. Màxim: 3 punts.
6. En el cas de la valoració de les obres presentades per les editorials, la Comissió Tècnica tindrà en compte el conjunt d'elements que intervenen en l'edició, i es basarà en la baremació següent:
a) Correspondència entre el contingut i l'aspecte formal. Màxim: 3 punts.
b) Qualitat i innovació de l'edició. Màxim: 4 punts.
c) Impacte en el panorama editorial valencià. Màxim: 3 punts.
La puntuació mínima que hauran d'aconseguir les llibreries i les obres sol·licitants és de 5 punts.
7. En allò no previst en la present convocatòria, la Comissió Tècnica de Valoració ajustarà la seua actuació al que s'indica per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
8. Si en el termini de sis mesos, comptats des que produïsca efectes la present ordre, no s'ha dictat i notificat la resolució corresponent, s'entendrà que la petició ha sigut desestimada, sense perjuí de l'obligació de resoldre de l'Administració, a tenor de l'article 42 de la Llei 30/1992, de 26 de novembre.
Setena. Forma de pagament
El pagament s'efectuarà mitjançant una transferència bancària una vegada publicada la resolució d'adjudicació i sempre que el beneficiari complisca els requisits exigits per la Llei 38/2003, General de Subvencions, tal com s'exigeix en les presents bases.
Huitena. Obligacions dels beneficiaris
a) Acreditar davant de la Conselleria de Cultura i Esport el compliment dels requisits i de les condicions que determinen la concessió de l'ajuda.
b) Aportar documentació acreditativa que es troben al corrent de les seues obligacions tributàries -tant pel que fa als tributs estatals com als autonòmics- i davant de la Seguretat Social, en els termes que preveu l'article 22 del Reglament General de Subvencions, aprovat pel Reial Decret 887/2006, de 21 de juliol.
c) Sotmetre's a les actuacions de control financer que corresponen a l'òrgan concedent o qualssevol altres actuacions de comprovació i control financer que puguen realitzar els òrgans de control competents; per això hauran d'aportar tota la informació requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a la Conselleria de Cultura i Esport, en qualsevol moment del procediment, l'obtenció de subvencions, ajudes, ingressos o recursos que financen les activitats subvencionades, procedents de qualssevol administracions o ens públics.
e) Adoptar les mesures de difusió contingudes en els articles 14 i 18 de la Llei 38/2003, de 17 de novembre, General de Subvencions.
f) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
g) L'acceptació del Premi per part de l'editorial comporta l'autorització a la Conselleria de Cultura i Esport de la Generalitat de la Comunitat Valenciana per a l'exercici, per si o per altres en nom seu, dels drets de reproducció, distribució, comunicació pública i transformació, per qualsevol mitjà, forma o suport, en tot o en part, de les obres premiades, fins al pas a domini públic i àmbit geogràfic universal, sense dret a contraprestació econòmica diferent del premi atorgat.
A aquests efectes, l'autoritzant beneficiari no haurà d'haver contret -ni tindrà intenció de contraure- compromisos ni gravàmens de cap tipus que afecten o puguen afectar l'exercici dels drets que, d'acord amb el present instrument, s'autoritzen.
Novena. Infraccions i sancions administratives
Les infraccions i les sancions administratives s'ajustaran al que disposa el títol IV de la Llei 38/2003, de 17 de novembre, General de Subvencions.
Desena. Difusió
Els exemplars de les obres presentades quedaran en propietat de la Direcció General del Llibre, Arxius i Biblioteques, a l'efecte del que disposen les bases d'aquesta convocatòria; posteriorment, seran destinats a biblioteques de titularitat pública.